HER ER DET: VG fikk for én time siden utlevert dokumentet i Tschudi-saken som UD i flere dager har nektet å offentliggjøre. Brevet er fra Rederiforbundet 24. september 2008. FOTO: FREDRIK SOLSTAD

Her er det forsvunne Tschudi-dokumentet

(VG Nett) Tschudi-dokumentet var sporløst forsvunnet. Nå har det kommet til rette.

Bjørn Haugan

Stein Nervik

Oppdatert 30. mars 2012

Artikkelen er over åtte år gammel

FAKTA STØRE OG TSCHUDI Dagbladet avslørte denne uken at Utenriksdepartementet i november 2008 ga seks millioner kroner i støtte til stiftelsen Centre for High North Logistics. Prosjektet er initiert av Tschudi Shipping Company AS, som eies av Felix Tschudi (52).

Utenriksminister Jonas Gahr Støre er barndomsvenn av Felix Tschudi.

Støre ba ikke om en habilitetsvurdering i forkant av tildelingen. Dette sier offentlighetsloven «Offentlege organ pliktar å ha arkiv, og desse skal vera ordna og innretta slik at dokumenta er tryggja som informasjonskjelder for samtid og ettertid.» (Fra Arkivlova § 6)

«Organet skal føre journal etter reglane i arkivlova med forskrifter.» (Fra Offentleglova § 10)

«Eit offentleg organ skal ha ein eller fleire journalar for registrering av dokument i dei sakene organet opprettar. I journalen skal ein registrere alle inngåande og utgåande dokument som etter offentleglova § 4 må reknast som saksdokument for organet, dersom dei er gjenstand for saksbehandling og har verdi som dokumentasjon.» (Fra Forskrift om offentlege arkiv § 2-6)

«Saksdokument for organet er dokument som er komne inn til eller lagde fram for eit organ, eller som organet sjølv har oppretta, og som gjeld ansvarsområdet eller verksemda til organet. Eit dokument er oppretta når det er sendt ut av organet.» (Fra Offentleglova § 4) Vis mer

Jonas Gahr Støre har fått kritikk for ikke å ha fått sin habilitet vurdert i forbindelse med en pengetildeling fra UD til et prosjekt barndomsvennen Felix Tschudi var involvert i. VG har i flere dager bedt om innsyn i sakens dokumenter, uten å få det.

Halvparten av midlene kom fra Utenriksdepartementet, og halvparten fra rederiet til Felix Tschudi, Tschudi Shipping Company AS.

Dokumentet var ikke å finne i Utenriksdepartementets arkiv, men Rederiforbundet hadde dem.

Dokumentet er et foreløpig utkast til søknad om penger fra Rederiforbundet til UD i forbindelse med stiftelsen Senter for nordområde-logistikk. Det var sendt som et vedlegg og UD har de siste dagene både nektet VG innsyn og etter hvert kommet til at det faktisk ikke eksisterer lenger, fordi det ikke ble ansett for å være «arkivverdig».

Fredag har flere ledende eksperter på arkivlov og offentlighetslov, slaktet UDs manglende arkivering av det som anses for å være sentrale dokumenter i saken.

Endringer

En foreløpig gjennomgang av den foreløpige søknaden viser at mye av teksten er lik, men at det er endringer.

Summen det søkes om, budsjett og hvor lenge prosjektet skal være forskjellig i de to dokumentene. Utenriksdepartementet mener at disse opplysningene ikke endrer på at beslutningen om ikke å arkivere dokumentet var riktig.

- Det fremgår klart av UDs tilbakemeldingen på utkastet til prosjektsøknad fra Rederiforbundet at det foreslåtte budsjettet var for omfattende. Denne tilbakemeldingen ble arkivert, sier underdirektør i UDs kommunikasjonsavdeling, Frode Overland Andersen.

VG har etterspurt flere sentrale dokumenter knyttet til dialogen mellom Rederiforbundet og UD i dagene før søknaden ble levert. Nå har ett blitt tilgjengelig.

BAKGRUNN: Jublet over Tschudi-millionene allerede i september 2008.

Publisert: 30.03.12 kl. 20:31 Oppdatert: 30.03.12 kl. 23:20

Les også